KOOL บวกกว่า 6% สูงสุดนับตั้งแต่เข้าตลาดฯ
KOOL บวกกว่า 6% สูงสุดนับตั้งแต่เข้าตลาดฯ
23 ม.ค. 2560

ผู้สื่อข่าวรายงานว่า บริษัท มาสเตอร์คูล อินเตอร์เนชั่นแนล จำกัด (มหาชน)หรือ KOOL  ณ เวลา 10.41 น. อยู่ที่ระดับ 7.50 บาท บวก 0.45 บาท หรือ 6.38% ด้วยมูลค่าซื้อขาย 137.02 ล้านบาท ราคาหุ้นทำนิวไฮนับตั้งแต่เข้าตลาดฯเมื่อวันที่ 24 ก.ย. 59
ก่อนหน้านี้ นายนพชัย วีระมาน กรรมการผู้จัดการ บริษัทมาสเตอร์คูล อินเตอร์เนชั่นแนล จำกัด (มหาชน) หรือ KOOL เปิดเผยว่า บริษัทคาดรายได้ปี 60 จะเติบโตได้ 42% จากปีนี้ที่น่าจะทำรายได้ราว 900 ล้านบาท หลังจาก 9 เดือนแรกทำได้แล้ว 771.45 ล้านบาท สูงกว่าช่วงเดียวกันของปีก่อนที่มีรายได้ 640.78 ล้านบาท
โดยในปีหน้าบริษัทจะมีการเพิ่มช่องทางการจำหน่ายอย่างต่อเนื่องทั้งในประเทศและต่างประเทศตามความต้องการใช้สินค้าที่เพิ่มขึ้น รวมถึงเตรียมออกสินค้าใหม่นอกเหนือจากกลุ่มพัดลมไอเย็น
บล.ดีบีเอส วิคเคอร์สระบุในบทวิเคราะห์ว่า สำหรับหุ้น SCAN ทางเทคนิคที่เข้ามาใหม่เป็น KTB, MC, PREB, PTTGC, TWPC, JWD ส่วนหุ้นที่ยังอยู่ใน List คือ LHBANK, FORTH, GUNKUL, KOOL, PSL หุ้นแนะนำที่หาจังหวะ Take Profit เป็น BCH, TTA, EPCO หุ้นที่หลุด List คือ MDX